b"\n_START_ARTICLE_\nEurovizijos dain\xc5\xb3 konkursas 2018\n_START_SECTION_\nArena\n_START_PARAGRAPH_\n2017\xc2\xa0m. gegu\xc5\xbe\xc4\x97s 15 d. transliuotojas Portugalijos radijas ir televizija (RTP) paskelb\xc4\x97, kad 2018\xc2\xa0m. konkurso reng\xc4\x97ja bus Portugalijos sostin\xc4\x97 Lisabona, bet v\xc4\x97liau organizatorius, parei\xc5\xa1k\xc4\x97, kad \xc5\xa1i informacij\xc4\x85 neoficiali._NEWLINE_Be Lisabonos, \xc4\xaf kandidat\xc5\xb3 s\xc4\x85ra\xc5\xa1\xc4\x85 \xc4\xafsira\xc5\xa1\xc4\x97 Braga, Gondomaras, Gimarainsas ir Santa Marija da Feira._NEWLINE_2017\xc2\xa0m. liepos 25 d. Jon Ola Sand, konkurso vadovas, patvirtino, kad konkurs\xc4\x85 rengs Lisabona. \xe2\x80\x9eEurovizija\xe2\x80\x9c vyks Altice Arena, specialiai Expo '98 statytoje arenoje, talpinan\xc4\x8dioje 20 000 lankytoj\xc5\xb3. Pagal \xc5\xa1\xc4\xaf skai\xc4\x8di\xc5\xb3 \xc5\xa1i arena yra viena did\xc5\xbeiausi\xc5\xb3 Europoje. Arena stovi pa\xc4\x8diame modernaus sostin\xc4\x97s paupio rajono Parque das Na\xc3\xa7\xc3\xb5es centre. Su netoliese esan\xc4\x8diu Lisabonos tarptautiniu oro uostu aren\xc4\x85 jungia metro linija, o su likusia \xc5\xa1alies dalimi ir Europa\xc2\xa0\xe2\x80\x93 gele\xc5\xbeinkelio linija (Orient\xc4\x97s stotis)._NEWLINE_Miestai kandidatai \xc5\xbeem\xc4\x97lapyje pa\xc5\xbeym\xc4\x97ti raudonai. Pasirinktas miestas pa\xc5\xbeym\xc4\x97tas m\xc4\x97lynai\n_START_SECTION_\nDalyviai\n_START_PARAGRAPH_\nEBU 2017\xc2\xa0m. lapkri\xc4\x8dio 11 d. prane\xc5\xa1\xc4\x97, kad konkurse dalyvaus 43 \xc5\xa1alys. \xc4\xae \xc5\xa1i\xc5\xb3 met\xc5\xb3 konkurs\xc4\x85 sugr\xc4\xaf\xc5\xbeo praeitais metais nedalyvavusi Rusija.\n_START_SECTION_\nSugr\xc4\xaf\xc5\xbetantys dalyviai\n_START_PARAGRAPH_\nWaylon jau buvo atstovav\xc4\x99s Nyderlandams 2014\xc2\xa0m., kaip vienas The Common Linnets grup\xc4\x97s nari\xc5\xb3, kartu su Ilse DeLange._NEWLINE_Ces\xc3\xa1r Sampson buvo Bulgarijos back vokalistas ir \xc5\xa1ok\xc4\x97jas 2016 metais ir off-stage vokalistas 2017 metais. Bulgarijos back-vokalistu 2017\xc2\xa0m. buvo ir grup\xc4\x97s Equinox narys Vlado Mihailov._NEWLINE_Jessica Mauboy jau buvo pasirod\xc5\xbeiusi 2014\xc2\xa0m. \xe2\x80\x9eEurovizijoje\xe2\x80\x9c, antrojo pusfinalio pertraukos metu atliko savo numer\xc4\xaf su daina \xe2\x80\x9eSea of Flags\xe2\x80\x9c._NEWLINE_SuRie, kuri atstovavo Jungtin\xc4\x99 Karalystei, buvo \xc5\xa1ok\xc4\x97ja bei pritarian\xc4\x8dioji vokalist\xc4\x97 2015\xc2\xa0m. Belgijos pasirodyme. 2017\xc2\xa0m. ji dirbo su tos pa\xc4\x8dios \xc5\xa1alies 2017\xc2\xa0m. Eurovizine daina \xe2\x80\x9eCity Lights\xe2\x80\x9c._NEWLINE_\xc4\xae konkurs\xc4\x85 gr\xc4\xaf\xc5\xbeo ir anks\xc4\x8diau konkurs\xc4\x85 jau laim\xc4\x97j\xc4\x99s\xc2\xa0\xe2\x80\x93 Alexander Rybak. Jis dar kart\xc4\x85 atstovavo Norvegijai."